Шугалей (фільм)

Шугалей — расійска-туніскі баявік рэжысёра Дзяніса Нейманда, заснаваны на рэальнай гісторыі двух расіян, захопленых у палон баевікамі ў Лівіі.

Анонс фільма адбыўся 8 красавіка 2020 годаПо ТВ покажут художественный фильм про политтехнолога, который работал на Пригожина в Африке и попал в тюрьму  // Znak, 8 апреля 2020, а сама прэм’ера прайшла 1 мая на тэлеканале НТВПремьера на НТВ – фильм «Шугалей» основан на реальных событиях // Аргументы и факты, 30 апреля 2020. Арабская версія карціны выйшла на тэлеканале RT Arabic. Другая частка «Шугалей-2» была анансавана 6 верасня.

 Здымкі 
Здымкі фільма прайшлі ўсяго за два месяцы і ў двух краінах: Расіі і Тунісе. Як казаў рэжысёр Д. Нейманд, яны вельмі спяшаліся, калі здымалі стужку. Было важна не зацягваць працэс. Вялікая падтрымка была з боку прадзюсараў. Яны выступалі як члены здымачнай групы, ва ўсім ім дапамагалі, бралі на сябе частку работы, што, як заявіў Нейманд, вельмі важна ў такіх сітуацыяхРежиссер «Шугалея» Денис Нейманд: «Это редчайший случай, когда фильм может помочь человеку» // Комсомольская правда, 3 мая 2020.

Сам фільм зняты па ініцыятыве і падтрымцы Фонду абароны нацыянальных каштоўнасцяў«Шугалей» — художественный фильм быстрого реагирования // Regnum, 8 мая 2020.

Кіраўнік фонду Аляксандр Малькевіч, які актыўна сачыў за лёсам захопленых расіян Максіма Шугалея і Самера Суэйфана і часткова ўдзельнічаў у іх вызваленні, заявіў, што фільм павінен быў прыцягнуць грамадскасць да іх гісторыі, а таксама дапамагчы зрушыць з мёртвай кропкі ў перамовах па іх вяртанніПремьера, которую нельзя пропустить: остросюжетный фильм «Шугалей» покажут на телеканале НТВ // Версия, 27 апреля 2020.

 Сюжэт 
У 2019 годзе расійскія сацыёлагі Максім Шугалей і Аляксандр Пракоф’еў разам з перакладчыкам Самерам Суэйфанам адпраўляюцца ў камандзіроўку ў Лівію, дзе ідзе грамадзянская вайна. Мэтай візіту з’яўляецца даследаванне і аналіз рэальнай абстаноўкі ў краіне. У ходзе гэтага ім трапляе ў рукі небяспечная для ўрада прэм’ер-міністра Сараджа інфармацыя. Даведаўшыся, што з-за сабраных даных ім пагражае арышт, навукоўцы спрабуюць неадкладна пакінуць краіну. Бегчы атрымоўваецца толькі Пракоф’еву, у той час як астатніх ловяць баевікі ісламіскай групоўкі «RADA» і адпраўляюць у турму Мітыга.

Спрабуючы вызваліць Шугалея і Суэйфана, расійскія дыпламаты выходзяць на кантакт з урадам, які, ва ўмовах двоеўладдзя і грамадзянскай вайны, патрабуе прызнаць яго адзінай уладай у Лівіі і пачаць пастаўкі зброі. Расійскі бок адмаўляецца, спаслаўшыся на супрацоўніцтва прэм’ер-міністра Сараджа і яго акружэння з тэрарыстычнымі арганізацыямі.

У турме, дзе ўтрымліваюцца расіяне, палонных катуюць і збіваюць. Шугалея і Суэйфана баевікі прымушаюць на камеру звярнуцца да расійскага ўрада, каб той пайшоў на сустрэчу да ўладаў Трыпалі і прызнаў яго законным урадам. Аднак палонныя адмаўляюцца гэта рабіць, за што падвяргаюцца пакаранню. Разам з тым, галоўнага героя двойчы адпраўляюць на ілжывую пакаранне, тым самым спрабуючы пацешыцца.

Неўзабаве фельдмаршал Хафтар, апанент Сараджа, загадвае пачаць наступленне ў раёне турмы Мітыга. Падчас артабстрэлу і перастрэлкі ў турме пачынаецца мітусня, якой скарысталіся зняволеныя. Шугалей у сутычцы адольвае некалькіх праціўнікаў, пасля чаго бяжыць проч разам з іншымі вязнямі. Аднак у тытрах паведамляецца, што яму бегчы не ўдалося, і ён з Суэйфанам усё яшчэ знаходзіцца пад вартай.

 У роляхШугалей (2020): актёры и ролиСъёмачная группа фильма 
  Акцёр  Персанаж Кірыл Палухін  Максім Шугалей Алег Абалян  Самер Хасан Алі Суэйфан Сяргей Яцанюк  Аляксандр Пракоф’еў Алан Тамаеў  баявік-перакладчык Кацярына Рашэтнікава  Наталля Шугалей Стэнлі Красавіцкі  Саіф аль-Іслам Кадафі Алег Мяцелеў Халіфа Белкасім Хафтар Самвел Мужыкян  Фарыд Дзмітрый Сутырын  Аляксандр Малькевіч Вячаслаў Аркунаў  генерал Мабрук Тадас Шымілёў  Джамал Руслан Барабанаў  банкір Андрэй Смелаў  кіроўца банкіра Дзяніс Нейманд  спецпрадстаўнік МЗС Расіі Аляксей Коршунаў  амерыканскі найміт Халед Хуіса  Хара Махамед Алі Бэн Джэма  начальнік аховы

 Рэакцыя 
4 мая Facebook-акаўнт аперацыі «Вулкан гневу», якая прадстаўляла ўрад нацыянальнай згоды (УНЗ) Фаіза Сараджа, апублікаваў сваю вобразную рэцэнзію на фільм, дзе расійскія сацыёлагі пазначаны як злачынцы, якія спрабавалі ўмяшацца ў прэзідэнцкія выбары 2019 года, якія так і не адбыліся. Прадстаўнікі трыпалітанскага ўрада таксама абвінавацілі Расію ў «апраўданні падтрымкі Хафтара з дапамогай кіно». Раней у сімпатызуючых УНЗ амерыканскіх СМІ з’яўляліся артыкулы, дзе Шугалея і Суэйфана называлі паліттэхнолагамі, што ўмяшаліся ў неажыццёўленыя лівійскія выбарыПНС отреагировало на премьеру фильма «Шугалей» старыми тезисами NYT  // РИА ФАН, 5 мая 2020.

 Рэйтынгі 
Па выніках чацвёртага тыдня мая 2020 года (з 22 па 28 мая) карціна займала пятае месца ў топе лепшых фільмаў і серыялаў анлайн-кінатэатра Wink.

 Гл. таксама 
 Балканская мяжа (фільм)
 Турыст (фільм, 2021)

 Спасылкі 
 Шугалей на Kinogo

Катэгорыя:Фільмы Расіі
Катэгорыя:Фільмы 2020 года
Катэгорыя:Фільмы Расіі 2020 года
Катэгорыя:Фільмы, заснаваныя на рэальных падзеях